- Նա մտավ աշխատանքային խմբի մեջ եւ սկսեցինք բարելավել ծրագիրը: Բարելավում, բարելավում ենք, սակայն պատվիրատուի դուրն իսկապես չի գալիս: Ես էլ ունեմ երկար տարիների փորձ իր հետ աշխատելու, մի քիչ դժվար էր: Ինքն ունի իր պատկերացումները, բայց իր պատկերացումները քիչ են քաղաքի համար: Այսինքն, մենք այնպես պետք է անենք, որ բուն ճարտարապետական պատկերացումները որոշ առումներով համընկնեն իր պատկերացումներին: Բնականաբար, երբ որ մենք խոսում ենք Շառլ Ազնավուրի հրապարակի մասին, մտածում ենք, որ գոյությում ունեցող կերպարը պետք է պահպանենք: Երկու նախագծերն էլ դրա մասին էին մտածում, բայց մի քիչ տարբեր տեսանկյունից էին մոտենում պահպանմանը, բայց երկուսի նպատակն էլ բուն կերպարի պահպանումն էր՝ կողքի շենքերի, նրանց բարձրությունների, ետեւի բարձրությունների եւ այլն: Այստեղ Նարեկ Սարգսյանն առաջարկեց երկու-երեք այլ մոտեցումներ: Սկսեցինք այդ մոտեցումների վրա աշխատել եւ եկանք վերջնական տարբերակի: Էսքիզային տարբերակը պրակտիկորեն պատրաստ է: Դրա հիման վրա քննարկում է եղել քաղաքաշինական խորհրդի ճարտարապետական մասի հետ, դիտողություններն ընդունվեցին, եւ մենք այսօր բուն աշխատանքային գծագրերն անում ենք համապատասխան այդ նախագծի: